Държавен вестник, бр. 108, 2023 г., стр. 77

БРОЙ  108	
Д Ъ Р Ж А В Е Н  В Е С Т Н И К 	
СТР.  77  
на Европейския съюз, по други международ­
ни програми и договори, както и по други 
национални програми, като Програмата за 
изграждане, пристрояване, надстрояване и ре­
конструкция на детски ясли, детски градини и 
училища; Програмата за изграждане и основен 
ремонт на спортни площадки и физкултурни 
салони в държавните и общинските училища; 
Програмата за споделено финансиране на 
инвестиционни спортни проекти; Подкрепа 
за устойчиво енергийно обновяване на жи­
лищния сграден фонд; Подкрепа за устойчиво 
енергийно обновяване на нежилищния сграден 
фонд, съответната община подава заявление 
за предоставяне на безвъзмездна финансова 
помощ и рефинансиране на извършените 
разходи по съответната програма, механизъм 
или договор.
(9) По споразуменията по ал. 1 се предоста­
вят авансово средства в размери, определени 
както следва:
1. при споразумения с предмет инвестици­
онно проектиране  –  аванс в размер до 50 на 
сто от предвидените разходи за проектиране 
по споразумението, платими при сключен 
договор на общината с изпълнител и пре­
доставено обезпечение от изпълнителя към 
общината съгласно разпоредбите на Закона 
за обществените поръчки;
2. при споразумения с предмет строителство, 
основен ремонт или реконструкция – аванс в 
размер до 20 на сто от предвидените разходи 
за строително-монтажните работи по спора­
зумението, платими при издадено валидно 
разрешение за строеж, сключен договор 
на общината с изпълнител и предоставено 
обезпечение от изпълнителя към общината 
съгласно разпоредбите на Закона за общест­
вените поръчки.
(10) Междинни плащания по споразумени­
ята по ал. 1 се извършват текущо на базата 
на достигнат етап от фактически извършени 
дейности.
(11) Документацията по споразуменията 
по ал. 1, включително документи, доказва­
щи извършваните плащания, се подават от 
общините в Информационната система за 
управление и наблюдение на средствата от 
Европейския съюз в България (ИСУН).
(12) Правилата за верифициране и отчитане 
на допустимите разходи и за извършване на 
плащанията по споразуменията по ал. 1 се 
уреждат с акт на Министерския съвет.
(13) Определят се приоритетни проекти по 
Инвестиционна програма за общински про­
екти с прогнозен размер и обхват съгласно 
приложение № 3.
(14) Народното събрание може да извършва 
промени в приложението по ал. 13 по предло­
жение на Министерския съвет, въз основа на 
предложение на кметове на общини, в срок до 
31 март, до 30 юни и до 30 септември 2024 г.
Чл. 108. (1) Въз основа на акт на Минис­
терския съвет, по предложение на минис­
търа на енергетиката, държавата може да 
придобие вземания на „Български енергиен 
холдинг“ – ЕАД, и „Булгаргаз“ – ЕАД, от 
„Топлофикация София“ – ЕАД, с номинален 
размер до 1 600 000 000 лв., по цена, опреде­
лена от независим оценител, при спазване на 
законодателството в областта на държавните 
помощи.
(2) За плащанията по придобиването на 
вземанията по ал. 1 Министерският съвет 
извършва промени по бюджета на Минис­
терството на енергетиката по реда на чл. 109, 
ал. 4, т. 3 от Закона за публичните финанси.
Чл. 109. Министерският съвет, по пред­
ложение на министъра на здравеопазването, 
организира възлагането на проектиране за 
изграждането на „Национална многопрофилна 
детска болница“ в гр. София, след създаване на 
необходимите условия и предпоставки за това.
Преходни и заключителни разпоредби
§ 1. (1) Ваучерите за храна по чл. 209, ал. 1 
и по чл. 209а, ал. 1 от Закона за корпоратив­
ното подоходно облагане, издадени в рамките 
на квотата по чл. 59, могат да се използват и 
за заплащане на ползвани за битови нужди 
електрическа и топлинна енергия, природен 
газ и вода, на дейности, осъществявани от 
културни организации по Закона за закрила 
и развитие на културата, и на показ на филми 
съгласно Закона за филмовата индустрия, и 
на туристически услуги съгласно Закона за 
туризма.
(2) За целите на ал. 1 операторите сключ­
ват договори с доставчици, които са лица, 
осъществяващи дейност по предоставяне на 
електрическа и топлинна енергия, природен 
газ и вода за битови нужди, културни орга­
низации по Закона за закрила и развитие на 
културата, лица, осъществяващи показ на 
филми съгласно Закона за филмовата индус­
трия, и лица, предоставящи туристически 
услуги съгласно Закона за туризма.
(3) За целите на ал. 1 се прилагат съответно 
правилата на Закона за корпоративното по­
доходно облагане по отношение на ваучерите 
за храна и наредбата по чл. 209, ал. 6 и по 
чл. 209а, ал. 6 от същия закон.
(4) Операторите предоставят на работо­
дателите и ползвателите списъци с обекти, 
които приемат отпечатаните от съответния 
оператор ваучери за заплащане на ползвани 
за битови нужди електрическа и топлинна 
енергия, природен газ и вода, на дейности, 
осъществявани от културни организации по 
Закона за закрила и развитие на културата, и 
на показ на филми съгласно Закона за фил­
мовата индустрия, и на туристически услуги 
съгласно Закона за туризма.
§ 2. (1) При ползване на данъчното облек­
чение за деца по чл. 22в от Закона за данъците 
върху доходите на физическите лица за 2024 г.